Δημήτρης Τζούριτς

Ο **Δημήτρης Τζούριτς** (σερβικά: Митар Ђурић, 25 Απριλίου 1989, Σεράγεβο), είναι Σέρβος πετοσφαιριστής με ελληνική υπηκοότητα, ο οποίος κατά την περίοδο 2025-26 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας. Στην αρχή της καριέρας του αγωνιζόταν ως διαγώνιος, αλλά τα τελευταία χρόνια αγωνίζεται ως κεντρικός

## Οικογενειακά στοιχεία
Ο Δημήτρης Τζούριτς προέρχεται από αθλητική οικογένεια μιας και η μητέρα του, Γκότσα, ήταν αθλήτρια του μπάσκετ και ο πατέρας του, Μίλαν, αθλητής και μετέπειτα προπονητής του βόλεϊ. Ο Δημήτρης γεννήθηκε στο Σαράγεβο, ωστόσο δεν μεγάλωσε στην πατρίδα του, καθώς σε ηλικία τριών μηνών βρέθηκε στην Ιταλία, όπου ο πατέρας του μετακόμισε για να αγωνιστεί εκεί. Τρία χρόνια αργότερα ξέσπασε ο πόλεμος στη Γιουγκοσλαβία, και έτσι η οικογένεια Τζούριτς δεν επέστρεψε ποτέ στην πατρίδα της. Ακολουθώντας τις μετακινήσεις του πατέρα του ως αθλητή ή ως προπονητή, έζησε στην Ορεστιάδα από τριών έως επτά ετών, και έτσι θεωρεί την ακριτική πόλη ως την ουσιαστική του πατρίδα. Στη συνέχεια και μέχρι τα δεκα πέντε του έζησε στην Κύπρο, όπου ο πατέρας υπήρξε αθλητής και αργότερα προπονητής στον Παφιακό. Αλλά και ο ίδιος ο Δημήτρης αγωνίστηκε στον σύλλογο της Πάφου, που αποτέλεσε τη δεύτερή του ομάδα μετά τη Μπουντούτσνοστ. Επέστρεψε στην Ορεστιάδα το 2004 σε ηλικία 15 ετών, όπου αγωνίστηκε στο παιδικό και εφηβικό τμήμα του τότε ισχυρού Α.Ο. Ορεστιάδας. Η πόλη, η ομάδα και οι φίλοι τον τίμησαν όταν επέστρεψε το 2013 για την προετοιμασία της Εθνικής Ελλάδας ως πρωταθλητής Ιταλίας, αλλά και ο ίδιος κράτησε στην καρδιά του την πόλη όπου πέρασε τα παιδικά του χρόνια.
Η αδελφή του, Ιβάνα Τζούριτς, ήταν αθλήτρια της πετοσφαίρισης που αγωνίστηκε επίσης στον Ολυμπιακό Πειραιώς, και αργότερα φυσιοθεραπεύτρια της Ελληνικής Εθνικής ομάδας Ενόργανης Γυμναστικής.
Ο Δημήτρης Τζούριτς είναι παντρεμένος με την Ιταλίδα πετοσφαιρίστρια και αρχηγό της Εθνικής Ιταλίας, Μαρτίνα Γκουΐτζι, και έχουν αποκτήσει δύο παιδιά.

## Καριέρα
Ο Τζούριτς ξεκίνησε την επαγγελματική του καριέρα το  2006 σε ηλικία 17 ετών, όταν αποκτήθηκε ως το μεγαλύτερο ταλέντο της εποχής από τον Ολυμπιακό Πειραιώς, και σύντομα δικαίωσε τις εκτιμήσεις των ανθρώπων του βόλεϊ. Στις δύο πρώτες περιόδους είχε καταλάβει θέση ξένου, μέχρι που πήρε και τυπικά την ελληνική υπηκοότητα. Το 2009 γεύτηκε το νταμπλ έχοντας κομβικό ρόλο στην ομάδα, φέρνοντας το Πρωτάθλημα Ελλάδας στον Ολυμπιακό μετά από πέντε χρόνια και το Κύπελλο μετά από επτά. Την αγωνιστική περίοδο 2009-10 κατέκτησε το πρωτάθλημα με την ομάδα του Ολυμπιακού και τον Οκτώβριο του ίδιου έτους το Σούπερ Καπ απέναντι στον Παναθηναϊκό, αγώνα στον οποίο είχε εκπληκτική απόδοση με την οποία αναδείχθηκε Πολυτιμότερος Παίκτης (MVP). Κατά την αγωνιστική περίοδο 2010-11 πέτυχε και πάλι το νταμπλ με τον Ολυμπιακό, παίρνοντας το Μάρτιο το Κύπελλο  και το Μάιο της ίδιας χρονιάς το Πρωτάθλημα Ελλάδος. Παράλληλα αναδείχθηκε από τη βαθμολογία της Ε.Ο.ΠΕ. με 100 βαθμούς ως ο νικητής του Επάθλου Forthnet.

Τον Ιούνιο του 2011 ο παίκτης έκλεισε έναν πενταετή κύκλο στην ομάδα του Πειραιά. Η επιδόσεις του είχαν γίνει γνωστές στον ευρωπαϊκό χώρο και είχε μπει στο στόχαστρο αρκετών ομάδων. Ο Δημήτρης Τζούριτς επέλεξε την Ιταλία και υπέγραψε συμβόλαιο συνεργασίας με την πανίσχυρη κάτοχο του Παγκοσμίου Κυπέλλου συλλόγων και του Τσάμπιονς Λιγκ Τρεντίνο Βόλεϊ για τα επόμενα δύο χρόνια, στην οποία αγωνίστηκε ως κεντρικός. Με την παγκόσμιας κλάσης ομάδα του Τρέντο ο Τζούριτς ως βασικός κεντρικός κατέκτησε το Σούπερ Καπ Ιταλίας (2012), το Παγκόσμιο Πρωτάθλημα Συλλόγων (2011, 2012), δύο φορές το Κύπελλο Ιταλίας (2012, 2013) και μία φορά το Πρωτάθλημα Ιταλίας (2013).

Το Καλοκαίρι του 2013 αποχώρησε από την Τρεντίνο Βόλεϊ ο προπονητής Ράντο Στόιτσεφ και μαζί του οι παίκτες Τζούριτς, Καζίτσκι, Χουαντορένα, Ράφαελ, που όλοι μαζί εντάχθηκαν στη Χάλκμπανκ Άγκυρας. Έτσι ο Τζούριτς την αγωνιστική περίοδο 2013-14 αγωνίστηκε στο Πρωτάθλημα Τουρκίας ως διαγώνιος, θέση που επιζητούσε, κατακτώντας όλους τους εγχώριους τίτλους, ενώ παράλληλα ήταν Φιναλίστ στο Τσάμπιονς Λιγκ. Την επόμενη περίοδο μετά από ένα σύντομο πέρασμα από την Νότια Κορέα, όπου κατέκτησε την 3η θέση στο Πρωτάθλημα με τη Σούγουον Βίξτορμ, επέστρεψε στην Τρεντίνο Βόλεϊ για τα πλέι-οφ του Πρωταθλήματος 2014-15, αλλά χωρίς δικαίωμα συμμετοχής στο Κύπελλο CEV, στο οποίο η ιταλική ομάδα κατέκτησε το Ασημένιο μετάλλιο. Ωστόσο συνεχίζοντας τις καταπληκτικές του εμφανίσεις στην Ιταλία, υπήρξε βασικός συντελεστής στην κατάκτηση του πρωταθλήματος, καταγράφοντας έτσι τον πέμπτο του τίτλο στη γειτονική χώρα. Περιζήτητος πλέον από μεγάλους συλλόγους, επιλέγει να παραμείνει στην ομάδα του Τρέντο και την επόμενη περίοδο, κατακτώντας το Ασημένιο μετάλλιο στο Τσάμπιονς Λγκ 2016.

Τη διετία 2016-18 αγωνίστηκε με τη Βερόνα Βόλεϊ, και τον Ιούνιο του 2018, επέστρεψε μετά από επτά χρόνια στην Ελλάδα για λογαριασμό του Π.Α.Ο.Κ. όπου παρέμεινε μέχρι και τις αρχές του 2019, οπότε και προέβη στην από κοινού λύση της συνεργασίας του με τον σύλλογο, και τελείωσε τη χρονιά στην γαλλική Σταντ Πουατιέ, όπου υπήρξε συμπαίκτης με τον πρώην άσο του Ολυμπιακού Μενέλαο Κοκκινάκη. Την περίοδο 2019-20 αγωνίστηκε και πάλι στην αγαπημένη του Τρεντίνο Βόλεϊ, και την περίοδο 2020-21 στην σλοβένικη Βόλεϊ Λιουμπλιάνα.

Την περίοδο 2021-22 επανήλθε στην Ελλάδα για τον Φοίνικα Σύρου, με τον οποίο κατέκτησε το Σούπερ Καπ 2021, στο οποίο αναδείχθηκε ξανά Πολυτιμότερος Παίκτης (MVP) μετά από έντεκα χρόνια. Τον Ιούλιο του  2023 επέστρεψε μετά από 12 χρόνια στον Ολυμπιακό για να καλύψει τη θέση του κεντρικού στην ομάδα του Πειραιά.

## Διεθνείς τίτλοι - Διακρίσεις
**[[Ευρωπαϊκή Λίγκα πετοσφαίρισης ανδρών|Ευρωπαϊκή Λίγκα]]
*  2014 

== Συλλογικοί τίτλοι - Διακρίσεις ==
=== Διεθνείς διοργανώσεις ===
** 2 Παγκόσμια κύπελλο συλλόγων
*  2011, 2012 (Τρεντίνο Βόλεϊ)

** Πρωτάθλημα Κεντρικής Ευρώπης (MEVZA)
*  2021 (Βόλεϊ Λιουμπλιάνα)  

**Τσάμπιονς Λιγκ
*  2014 (Χάλκμπανκ Άγκυρας)
*  2016 (Τρεντίνο Βόλεϊ)
*  2012 (Τρεντίνο Βόλεϊ)

**[[CEV Cup πετοσφαίρισης ανδρών|Κύπελλο CEV]]
*  [[:en:2014–15 Men's CEV Cup|2015]] (Τρεντίνο Βόλεϊ)

=== Εθνικά Πρωταθλήματα ===
**4 Πρωταθλήματα Ελλάδας
* 2008-09, 2009-10, 2010-11, 2023-24 (Ολυμπιακός Πειραιώς)
** **3η θέση**: 2006-07, 2007-08 (Ολυμπιακός Πειραιώς), 2021-22 (Φοίνικας Σύρου)

**2 Πρωταθλήματα Ιταλίας
* [[:it:Serie A1 2012-2013 (pallavolo maschile)|2012-13]], [[:it:Serie A1 2014-2015 (pallavolo maschile)|2014-15]] (Τρεντίνο Βόλεϊ)
** **2η θέση**: 2012 (Τρεντίνο Βόλεϊ)

**1 Πρωτάθλημα Τουρκίας
* 2013-14 (Χάλκμπανκ Άγκυρας)

**Πρωτάθλημα Νότιας Κορέας
* **3η θέση**: 2014-15 (Σούγουον Βίξτορμ)

=== Εθνικά Κύπελλα ===
**3 Κύπελλα Ελλάδας
* 2009, 2011, 2024 (Ολυμπιακός Πειραιώς)

**2 Κύπελλα Ιταλίας
* [[:it:Coppa Italia 2011-2012 (pallavolo maschile)|2012]], [[:it:Coppa Italia 2012-2013 (pallavolo maschile)|2013]] (Τρεντίνο Βόλεϊ)

**1 Κύπελλο Τουρκίας
* 2014 (Χάλκμπανκ Άγκυρας)

**1 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
* [[Λιγκ Καπ Ελλάδας πετοσφαίρισης ανδρών 2024-2025|2024-25]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

**3 Σούπερ Καπ Ελλάδας
* 2010, 2024 (Ολυμπιακός Πειραιώς)
* 2021 (Φοίνικας Σύρου)

**1 Σούπερ Καπ Ιταλίας
* [[:it:Supercoppa italiana 2011 (pallavolo maschile)|2011]] (Τρεντίνο Βόλεϊ)

**1 Σούπερ Καπ Τουρκίας
* 2013 (Χάλκμπανκ Άγκυρας)

### Ατομικές διακρίσεις
* Πρωτάθλημα Ελλάδας 2008-09: Πολυτιμότερος Παίκτης (MVP) πρωταθλήματος - Κορυφαία επτάδα πρωταθλήματος (κεντικός) 
* Πρωτάθλημα Ελλάδας 2008-09: Πολυτιμότερος Παίκτης (MVP) 12ης αγωνιστικής 
* Πρωτάθλημα Ελλάδας 2009-10: Πολυτιμότερος Παίκτης (MVP) 12ης αγωνιστικής 
* Πρωτάθλημα Ελλάδας 2009-10: Καλύτερος μπλοκέρ (99 μπλοκ πόντοι) 
* Σούπερ καπ Ελλάδος 2010: Πολυτιμότερος Παίκτης (MVP) 
* Πρωτάθλημα Ελλάδας 2010-11: Πολυτιμότερος Παίκτης (MVP) 11ης και 12ης αγωνιστικής 
* Πρωτάθλημα Ελλάδας 2010-11: - Πρώτος σκόρερ (538 πόντοι)  - Κορυφαία επτάδα πρωταθλήματος (διαγώνιος) 
* Ευρωπαϊκή Λίγκα 2014: Πρώτος σκόρερ (235 πόντοι) - Καλύτερος σέρβερ (18 άσοι) 
* Κύπελλο Ιταλίας 2016: Πρώτος σκόρερ (81 πόντοι)
* Σούπερ καπ Ελλάδος 2021: Πολυτιμότερος Παίκτης (MVP) 
* Πρωτάθλημα Ελλάδας 2021-22: Πολυτιμότερος Παίκτης (MVP) 9ης αγωνιστικής 
* Πρωτάθλημα Ελλάδας 2021-22: Κορυφαία επτάδα πρωταθλήματος (κεντρικός) 
* Κύπελλο Ελλάδας 2024 - Φάιναλ-4 (Λάρισα): Πολυτιμότερος Παίκτης (MVP) 
* Πρωτάθλημα Ελλάδας 2023-24: Πολυτιμότερος Παίκτης (MVP) πρωταθλήματος  - Κορυφαία επτάδα πρωταθλήματος (κεντρικός) 
*  Λιγκ Καπ Ελλάδας 2024-25: Πολυτιμότερος Παίκτης (MVP) 

## Παραπομπές


## Εξωτερικοί σύνδεσμοι - Πηγές
* Δημήτρης Τζούριτς: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Δημήτρης Τζούριτς: Παρουσίαση - Ομάδες - Αγώνες - Στατιστικά globalsportsarchive.com
* Ατομικά στοιχεία - Ομάδες www.volleyleague.gr
* Δημήτρης Τζούριτς: Ατομικά στοιχεία - Ομάδες καριέρας greekvolley.eu
* Δημήτρης Τζούριτς: Ευρωπαϊκή παρουσία www-old.cev.eu
* Ο Ολυμπιακός κατέκτησε το σούπερ καπ στο βόλει με κορυφαίο παίκτη του αγώνα τον Τζούριτς www.tanea.gr 
* Ο νέος διαγώνιος του Ολυμπιακού με προσωπικό κρεσέντο (30π.) οδήγησε τους «ερυθρόλευκους» στην κατάκτηση του Σούπερ Καπ. www.sport-fm.gr 
* Τα μυστικά του Τζούριτς… (Συνέντευξη με την οικογένεια Μίλαν Τζούριτς) www.novasports.gr 
* Mίταρ Τζούριτς: «Στην Ιταλία βρήκα τον παράδεισο» www.tovima.gr 
* Ειδήσεις για τον Δημήτρη Τζούριτς sportsaddict.gr
* Από τις βόμβες του Σεράγεβο στην Εθνική Ελλάδος www.kathimerini.gr 
* Η ζωή μου στην Κορέα www.volleyplanet.gr 
* Ειδήσεις για τον Δημήτρη Τζούριτς sportsfeed.gr

Κατηγορία:Έλληνες αθλητές της πετοσφαίρισης
Κατηγορία:Σέρβοι πετοσφαιριστές
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ορεστιάδας
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Φοίνικα Σύρου